Mykolas Jasėnas

Mykolas Jasėnas (1912 m. birželio 14 d., senuoju stiliumi birželio 1 d. Velžiai, Biržų apskritis – 2009 m. sausio 22 d., Florida, JAV ) – Lietuvos žurnalistas, teisininkas, bibliotekininkas, humanitarinių mokslų daktaras, profesorius.

Biografija 
1931 m. baigė Panevėžio berniukų gimnaziją, 1933 m. – Vytauto Didžiojo universiteto Humanitarinių mokslų fakulteto filosofijos skyrių. 1935–1936 m. studijavo teisę Lietuvoje, 1937–1939 m. – Prancūzijoje, Sorbonos universitete. Kolumbijos universitete suteiktas daktaro laipsnis.

1935–1937 m. redagavo žurnalą „Akademikas“. 1939–1941 m. Eltos redaktorius. Lietuvos žurnalistų sąjungos narys. Bendradarbiavo leidiniuose „Vairas“, „Lietuvos aidas“, rašė tarptautinės teisės ir politikos klausimais. Po Antrojo pasaulinio karo pasitraukė į Vakarus, nuvyko į JAV. Nuo 1952 m. dirbo bibliotekininku.  Kolumbijos universitete dėstė tarptautinės teisės disciplinas, dirbo universiteto bibliotekoje.

Kauno universitetui padovanojo tūkstantį vertingų knygų, Pasvalio Mariaus Katiliškio bibliotekai – savo mokslinių knygų, išleistų anglų kalba.

Šaltiniai

Nuorodos 
 Mykolas Jasėnas 1940 m. filme apie ELTĄ

Lietuvos bibliotekininkai
Lietuvos redaktoriai
Lietuvos teisininkai
JAV lietuviai